Umráðandi er hjá myndugleikunum at leggja seg eftir at veita borgarum, virkjum og almennum viðskiftastovnum eina so holla kunning sum tilber. Ikki minst hjá kommununi, ið hevur við borgaran at gera gjøgnum alt lívið, ræður um, at hava eitt gott samband og samskifti við borgaran. Í teiginum:“ Kunning” til vinstru, sum byrjar við eini heilsan frá borgarstjóranum, finst kunningartilfar av ymiskum slagi. Her finst eitt brot úr eldru søgu Klaksvíkar, eitt søguligt yvirlit yvir tey fólkavaldu, heilt frá byrjan og til dagin í dag, ein lýsing av kommununi í tølum, upplýsing um vinabýir kommununnar o. s. fr. Hesin teigur fevnir eisini um ta dagligu kunningina so sum tíðindi, tiltøk, kunngerðir og leys størv.